TIEDOTE: #liikkuvaopiskeluNYT -VAALIPANEELI

### Tiedote

### Julkaisuvapaa heti

**7.3.2019**

Opiskelijoiden Liikuntaliitto (OLL) järjestää maaliskuun 13. päivä klo 14 alkaen liikunnallisen eduskuntavaalipaneelin! Tule kuulemaan puolueiden ehdokkaiden kantoja ja mietteitä opiskelijoiden liikuntakysymyksiin. Vaalipaneeli järjestetään ravintola Lasipalatsin Palmuhuoneessa Helsingissä.

AIKA: Keskiviikko 13.3.2019 klo 14-16
PAIKKA: Ravintola Lasipalatsi, Palmuhuone (www.ravintolalasipalatsi.fi) (Mannerheimintie 22 – 24, Helsinki)

Miten puolueet suhtautuvat Liikkuvaan opiskeluun? Mitä tulisi tehdä korkeakouluopiskelijoiden paremman fyysisen aktiivisuuden eteen? Entä mitä ehdokkaat ovat mieltä taukojumpasta tai liikuntapoliittisesta selonteosta?

Opiskelijoiden Liikuntaliiton vaalitavoitteisiin ja muihin liikunnallisiin kysymyksiin on vastaamassa loistoporukka, puolueiden johtavat liikuntapoliitikot:

Paavo Arhinmäki (Vas.)
Ritva Elomaa (PS)
Johanna Karimäki (Vihr.)
Hanna Kosonen (Kesk.)
Sari Multala (Kok.)
Ville Skinnari (SDP)

#liikkuvaopiskeluNYT
#perseetpenkistä
#vaalit2019

###

### Opiskelijoiden Liikuntaliitto ry.

Lisätietoja:

Puheenjohtaja Joonas Suikula, joonas.suikula@oll.fi, +358 44 7800 2111

Korkeakoululiikunnan erityisasiantuntija Jussi Ansala, jussi.ansala@oll.fi, +358 44 7800 2104

 *Opiskelijoiden Liikuntaliitto ry (OLL) on vuonna 1924 perustettu valtakunnallinen opiskelija- ja korkeakoululiikunnan yhteistyö- ja edunvalvontaorganisaatio, joka edustaa Suomen kaikkia yliopisto- ja ammattikorkeakouluopiskelijoita. OLL:n tarkoituksena on opiskelijoiden hyvinvoinnin, yhteisöllisyyden, opiskelukyvyn ja terveyden edistäminen liikunnan avulla. OLL:n tavoitteena on korkeakoulujen liikuntaolosuhteiden ja -kulttuurin vahvistuminen.*